Diari Oficial de la Generalitat Valenciana


Sumari del DOGV 9480, del 29-11-2022 (2022/10469)

RESOLUCIÓ de 19 de setembre de 2022, del director general de Qualitat i Educació Ambiental, per la qual es formula declaració d'impacte ambiental del projecte d'MS de l'AAI indústria de fabricació de frites i esmalts ceràmics, en el terme municipal de l'Alcora (Castelló). Expedient (1300938) 96-2019-AIA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10448


Data del document
:   19-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Alcora, l'
    * impacte ambiental

RESOLUCIÓ de 19 de setembre de 2022, del director general de Qualitat i Educació Ambiental, per la qual es formula declaració d'impacte ambiental del projecte d'MS de l'AAI indústria de fabricació de frites i esmalts ceràmics, en el terme municipal de l'Alcora (Castelló). Expedient (1300938) 96-2019-AIA. [2022/10628]  
Declaració d'impacte ambiental  
Expedient: (1300938) 96-2019-AIA.  
Títol: MS de l'AAI indústria fabricació de frites i esmalts ceràmics.  
  
Promotor: TORRECID, SA.  
Òrgan substantiu: Servei de Prevenció i Control Integrat de la Contaminació.  
Ref. Òrgan substantiu: 08/19 IPPC  
Localització: Carretera Castelló, C-232, km 22 i km 21,7 de l'Alcora (Castelló).  
NIMA: 2367296096.  
  
Antecedents i descripció del projecte  
L'empresa TORRECID, SA, promou un projecte d'indústria de fabricació de frites i esmalts ceràmics situat a la carretera C-232 km 22 i 21,7, en el terme municipal de l'Alcora (Castelló), en els centres de producció núm.1 (CF1) i núm.2 (CF2), referències cadastrals 4049998OC4650C9177CS i 1713091XK7794G5542NI.  
Consten antecedents en l'expedient d'estimació d'impacte ambiental (1862315) 408/00-AIA, tramitat per a l'obtenció de l'autorització administrativa com a productor de residus perillosos, per al qual va emetre una resolució la Direcció General de Planificació i Gestió del Medi Natural el 17.10.2001 (E408-00).  
TORRECID, SA, disposa d'autorització ambiental integrada (AAI) atorgada mitjançant una resolució de 23.07.2009, de la Direcció General de Canvi Climàtic, i queda inscrita en el Registre d'instal·lacions de la Comunitat Valenciana amb el número 417-09/AAI/CV (NIMA 7706421575). En la tramitació, el projecte va ser sotmés al procediment d'avaluació d'impacte ambiental, expedient (1861426) 330/2726-OAN, en què es va emetre la declaració d'impacte ambiental corresponent, positiva amb condicionants, mitjançant una resolució de la Direcció General de Gestió del Medi Natural, de 22.06.2005 (D330-04). Des de l'emissió, l'AAI ha patit diverses modificacions, que es reflecteixen en el Registre ambiental d'instal·lacions de la Comunitat Valenciana. Consta una resolució, de data 17.01.2019, per la qual es modifica i revisa l'AAI a causa de la publicació de les MTD en la fabricació de vidre. En l'actualitat, l'empresa pretén adquirir la condició de gestor de residus la qual cosa requereix la tramitació d'una modificació substancial (MS) de l'AAI.  
El procés productiu, realitzat en els dos centres existents, distingeix el tractament de les matèries primeres que intervenen en el procés de fusió per a la fabricació de frites (recepció de matèries primeres de fusió, dosificació i mescla, fusió i refredament) i les que intervenen en la formació de composicions per a l'obtenció d'esmalts ceràmics (recepció de matèries primeres de composició, dosificació de frites i matèries primeres, molta via humida, molta via seca i assecat). Les frites es poden vendre directament com granilles (moltes en sec amb una grandària específica), si bé la major part de la producció s'utilitza, juntament amb altres matèries primeres, en la preparació de composicions que es vendran directament al client o continuaran processant-se per a obtindre barbotines, serigrafies, granulats, etc.  
  
L'empresa pretén introduir uns certs residus que s'utilitzaran com a matèries primeres en el procés de fabricació de frites i d'esmalts ceràmics. El residu de vidre es tractarà i s'utilitzarà igual que una matèria primera sense que requerisca canvis en el procés productiu ni construcció de noves edificacions o ampliació de les existents.  
Les operacions de valorització sol·licitades són del tipus R5 (reciclatge o recuperació d'altres matèries inorgàniques) perquè es tracta de recuperar els residus i utilitzar-los com a matèries primeres. La modificació sol·licitada es refereix únicament a l'adquisició de la condició de gestor de residus en les instal·lacions ja existents per a realitzar el tractament de:  
. Residus no perillosos (amb una quantitat anual de 3.000 t). Correspon als codis LER 10 12 12 (Residus de vidriat diferents dels especificats en el codi 10 12 11) i 19 12 12 (altres residus, incloses mescles de materials, procedents del tractament mecànic de residus, diferents dels especificats en el codi 19 12 11). Aquest residu de vidre s'introduirà directament com a matèria primera per a composició d'esmalts ceràmics i/o com a matèria primera de fusió per a l'obtenció de frites. Es rebrà en sacs com una altra matèria primera més i s'emmagatzemarà en prestatgeries a l'espera de ser utilitzat.  
  
. Residus perillosos (amb una quantitat anual de 900 t). El residu correspon als codis LER 10 12 11 (Residus de vidriat que contenen metalls pesants) i 19 12 11 (altres residus, incloses mescles de materials, procedents del tractament mecànic de residus que contenen substàncies perilloses). El residu entrarà en forma sòlida, de grandària inferior a 600 micres, preparat per a utilitzar en el procés de fusió per a la fabricació de frites. Es transportarà a la planta en tonells que, després de la recepció, es descarregaran en sitges, mitjançant un transport pneumàtic tancat i d'allí als forns de fusió.  
La capacitat de producció de l'activitat s'ha incrementat en més de 20 t diàries respecte a la prevista en la D330-04 (producció anual de l'ordre de 124.000 t, total de composicions, frites, serigrafies i esmalts líquids i en gra). En l'actualitat, s'estima una capacitat de producció anual 142.375 t de frites (425 t diàries), 16.800 t de granilles i 186.000 t de composicions, encara que la producció anual real es xifra en 85.062 t de frites, 6.719 t de granilles i 120.731 t de composicions.  
  
El proveïment d'aigua d'ús industrial es realitza a través de pous dels quals l'empresa disposa de concessió de la Confederació Hidrogràfica del Xúquer per a extraure aigua amb destinació a ús industrial dels pous propis: 79.500 m³/any i 48.000 m³/any (total de 127.000 m³/any).  
  
  
Tramitació administrativa  
En data 01.02.2019, amb motiu de la sol·licitud d'MS de l'AAI que l'empresa té atorgada, l'òrgan substantiu va sol·licitar a aquest òrgan ambiental un pronunciament sobre la necessitat de modificar la D330-04, o d'iniciar un nou procediment d'avaluació d'impacte ambiental. S'acompanyava de la Resolució, de 17.01.2019, de la Direcció General del Canvi Climàtic i Qualitat Ambiental, per la qual es revisa l'AAI atorgada a l'empresa. Es va emetre un informe de data 21.03.2019, amb la conclusió següent: «El projecte d'autorització com a gestor de residus perillosos (valorització), constitueix un supòsit d'avaluació d'impacte ambiental ordinària. D'acord amb els antecedents que consten en aquest òrgan ambiental, es tracta d'una activitat que no ha sigut avaluada ambientalment i no pot entendre's emparada per la DIA de 2005. La capacitat productiva de l'empresa, atés que s'ha incrementat en més de 20 t/any respecte a la prevista en la DIA esmentada, serà objecte d'avaluació d'impacte ambiental ordinària».  
  
En data 04.10.2019, el Servei de Prevenció i Control Integrat de la Contaminació (òrgan substantiu) va sol·licitar a aquest òrgan ambiental l'avaluació d'impacte ambiental ordinària del projecte d'MS de l'AAI MS del projecte. S'acompanyava de:  
. Projecte d'MS d'AAI, de data 28.03.2019  
. Estudi d'impacte ambiental, de 09.05.2019 (ESIA).  
. Certificat i informe de verificació documental del projecte bàsic i documentació que l'acompanya, del Col·legi d'Enginyers Industrials, de 01.04.2019 de caràcter favorable  
. Certificat d'informació pública de l'òrgan substantiu, de data 18.09.2019.  
En data 14.07.2020 es va requerir al promotor i a l'òrgan substantiu documentació addicional i l'ampliació dels continguts de la documentació tècnica remesa necessaris per a completar l'expedient. L'expedient es va esmenar amb la documentació remesa a través de l'òrgan substantiu en les dates 08.10.2020, 27.04.2021 i 16.06.2021. Consten els documents i informes següents:  
. Annex d'esmena d'ESIA, de data 25.03.2021  
. Resolucions de la Confederació Hidrogràfica del Xúquer (CHX), de dates 13.03.2003 i 25.09.2006, per les quals s'atorga a l'empresa l'aprofitament de recursos hídrics per a l'activitat industrial.  
. Informe de CHX per a la revisió de l'autorització d'abocament inclosa en l'AAI, de data 16.05.2018, de caràcter favorable condicionat.  
  
. Informes de conformitat realitzats per entitats col·laboradores en compliment de les condicions de l'AAI: control d'emissions a l'atmosfera i anàlisi d'aigües d'abocament a llit públic.  
D'acord amb el certificat remés, l'expedient va ser sotmés a informació pública sense que s'hagen presentat al·legacions sobre aquest tema durant el període de 30 dies hàbils establit. L'anunci es va publicar en el Diari Oficial de la Generalitat Valenciana número 8578, de data 26.06.2019. Així mateix, s'ha remés una còpia dels informes recaptats de les consultes a les administracions públiques afectades següents:  
- Ajuntament de l'Alcora, de data 31.03.2020, de caràcter favorable.  
  
. Servei de Residus: de data 01.04.2021, de caràcter favorable.  
  
Consideracions ambientals  
Una vegada consultada la cartografia de la infraestructura valenciana de dades espacials, s'observa que la instal·lació no es troba en l'àmbit de la Xarxa Natura 2000 ni d'altres espais naturals protegits. Correspon a la zona de qualitat de l'aire ES1003 Millars-Penyagolosa àrea costanera, amb plans de millora de la qualitat de l'aire i de partícules PM10 establits. L'activitat confronta amb sòl comú forestal segons el Pla d'acció territorial forestal de la Comunitat Valenciana (PATFOR).  
  
L'ESIA inclou una descripció del projecte i de l'emplaçament de l'activitat. Examina els avantatges que suposa la introducció d'aquests residus com a alternativa mediambientalment més adequada al procés productiu actual. Justifica l'aplicació d'aquests perquè suposa una reducció en el consum de recursos naturals i la recuperació de residus perillosos usant-los com a matèries primeres en l'obtenció d'un producte no perillós com és la frita. Justifica que l'MS no incidirà en la seguretat, la salubritat, la salut o el medi ambient mitjançant l'anàlisi dels aspectes que es desenvolupen a continuació.  
L'activitat es durà a terme en les instal·lacions que l'empresa té autoritzades sense modificar les edificacions existents que se situen en sòl industrial ja urbanitzat que disposa dels serveis necessaris per al desenvolupament. Les característiques dels serveis d'aigua potable, clavegueram i electricitat, no es veuen modificades.  
La capacitat de producció de l'activitat s'ha vist incrementada des de l'emissió de la D330-04 en més de 20 t per dia, llindar legalment establit per a incloure la modificació del projecte en l'àmbit d'aplicació de l'avaluació d'impacte ambiental ordinària. El promotor justifica que els increments en la capacitat productiva són deguts a l'optimització de la productivitat dels forns de fusió de frites i a la conversió d'alguns d'aquests a forns amb sistemes de major eficiència energètica. No s'ha augmentat el nombre de forns instal·lats ni el tipus de matèries primeres usades. Aquest augment en la capacitat productiva actual no implica necessàriament un augment en la producció anual real, que ha disminuït en la producció de frites. L'MS no modificarà el procés productiu ni la maquinària utilitzada, ja que el nou material serà usat tal com s'usen actualment les matèries primeres, sense tindre incidència significativa sobre la productivitat de les plantes.  
  
El procés industrial requereix el consum d'aigua, majoritàriament, per al refredament de la frita fosa. L'empresa disposa de concessió de la Confederació Hidrogràfica del Xúquer per a extraure aigua amb destinació a ús industrial sector ceràmic dels pous propis per a un total de 127.000 m³/any (79.500 m³/any i 48.000 m³/any) acreditats mitjançant resolucions de la Confederació Hidrogràfica del Xúquer que consten en l'expedient. Segons les dades proporcionades pel promotor, el consum d'aigua s'ha reduït des de l'emissió de la D330-04. La disminució és deguda a l'optimització de la reutilització interna de l'aigua dels processos. Així mateix, el procés productiu s'ha anat optimitzant des del punt de vista energètic i s'han reduït els consums d'energia elèctrica i de gas natural utilitzats principalment en la fase de fusió de les frites.  
  
La substitució de les matèries primeres no requereix modificacions en la instal·lació elèctrica ni es preveuen augments dels consums d'aigua i energia. L'ús dels residus com a matèries primeres tindrà un impacte positiu en la utilització de recursos naturals perquè, proporcionalment a les quantitats de residus que es recuperen, es reduirà l'ús de matèries primeres naturals com quars i feldespats. Amb la introducció d'aquests residus es pretén reduir la quantitat d'òxid de plom utilitzat en la producció de frites i utilitzar vidre provinent de tubs de raigs catòdics de pantalles de televisió, monitors, etc. Es tracta d'un projecte de millora ambiental, ja que la utilització d'aquests residus no produirà efectes negatius en el medi ambient, per contra, es recuperarà un residu perillós i s'usarà com a matèria primera en un procés de fabricació per a obtindre un producte no perillós (frites), i es reduirà el consum de recursos naturals i de materials perillosos com el mini (òxids de plom).  
  
Per al control de matèries primeres es realitza una selecció acurada i es disposa de controls analítics propis o certificats emesos pel proveïdor de totes les substàncies i matèries primeres que s'utilitzen en el procés productiu. Es manté un registre de consum de matèries primeres i una còpia dels controls realitzats o dels certificats emesos pel proveïdor de manera que se seleccionen aquelles matèries amb menors riscos per a la salut i el medi ambient.  
L'ús d'aquesta matèria primera, fins i tot atés que prové d'un residu perillós no augmenta la quantitat de substàncies perilloses, ja que l'ús revertirà en una disminució (en la proporció que aquest material conté) de mini (òxids de plom). No es preveu per l'ús d'aquests residus com a matèria primera una variació en la quantitat de residus generats per l'activitat. Els aspectes relatius a la producció i gestió de residus han sigut valorats en l'informe del Servei de Residus, de data 01.02.2021, i s'han concedit les autoritzacions administratives a les activitats de gestió de residus sol·licitades.  
  
Els residus es rebran en forma sòlida, preparats per a usar. El transport a les sitges i als forns de fusió es realitzarà mitjançant un sistema pneumàtic tancat amb sistemes de filtració de seguretat que evitaran emissions de pols a l'atmosfera. No es preveu un augment de contaminació acústica ni en altres tipus de contaminació atmosfèrica produïda pel fet de substituir una matèria primera per una altra. Els fums, gasos i vapors no es veuran modificats, respecte a l'AAI concedida. L'MS no suposarà variacions en els equips i focus d'emissions a l'atmosfera actualment identificats i autoritzats. Consten en l'expedient informes de control d'emissions a l'atmosfera realitzats per entitats acreditades que certifiquen que les emissions dels focus d'emissió són conformes a la normativa (dates 21.03.2019, 21.06.2019, 27.08.2019, etc.).  
  
L'MS no altera els valors fisicoquímics de les aigües que s'abocaran, ni es modifiquen els cabals d'aquestes. L'MS és favorable en relació amb els aspectes ambientals relatius a sorolls, vibracions, calor, olors i abocaments al sistema de sanejament o clavegueram municipal i els relatius a incendis, seguretat o sanitaris, de competència municipal, segons es desprén de l'informe de l'Ajuntament que consta en l'expedient.  
L'informe de la Confederació Hidrogràfica del Xúquer considera que les mesures proposades per a la gestió de les aigües pluvials són suficients per a evitar la contaminació d'aquestes aigües. Així mateix, s'estableix la condició que haurà de complir l'autorització d'abocament de les aigües residuals. Consten els informes anuals (2019) d'anàlisis d'aigües d'abocament a llit públic dels centres de producció, realitzats per una empresa acreditada, que conclouen que l'abocament d'aigües residuals d'origen sanitari compleix les limitacions establides en l'AAI. Segons els requisits que condicionen la resolució de revisió de l'AAI, no hi ha abocament a domini públic hidràulic d'aigua residual industrial.  
No es preveu un augment del risc d'accident pel fet de substituir una matèria primera per una altra. Les condicions del centre de treball (alçàries, lavabos, farmaciola, il·luminació, sòls, ordre, neteja, manteniment, etc.) no es veuen alterades, i compleixen en tot cas els requisits establits en la legislació en matèria de prevenció de riscos laborals i la normativa tecnicosanitària aplicable. La nova configuració no augmenta la superfície de la instal·lació ni modifica la càrrega tèrmica, per la qual cosa no li és aplicable el Reglament de seguretat contra incendis.  
  
No obstant l'anterior, per la proximitat a terreny forestal, s'hauran d'adoptar les mesures que siguen aplicables en prevenció d'incendis forestals derivades del Reial decret 893/2013 pel qual s'aprova la Directriu bàsica de planificació de protecció civil d'emergències per incendis forestals i la resta de normativa aplicable. Ha de complir el que s'estableix en el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals que s'han d'observar en l'execució d'obres i treballs que es realitzen en terreny forestal o en els seus voltants. En el cas que escaiga, per ser aplicable, el Decret 32/2014, de 14 de febrer, del Consell, pel qual s'aprova el Catàleg d'activitats amb risc de la Comunitat Valenciana i es regula el Registre autonòmic de plans d'autoprotecció, s'haurà de redactar el pla d'autoprotecció corresponent.  
  
S'inclou un programa de vigilància ambiental a fi de detectar els impactes negatius no previstos que puguen derivar-se del funcionament del projecte i garantir el compliment de les mesures de control establides en l'AAI. Amb independència de l'obligació de respectar els límits d'emissió a l'atmosfera establits, s'han de minimitzar tant les emissions canalitzades com les difuses de contaminants a l'atmosfera i aplicar, en la mesura que siga possible, les millors tècniques disponibles. S'ha de mantindre actualitzat un registre de control dels mesuraments d'emissions a l'atmosfera, en el qual s'han de fer constar, de manera clara i concreta, els resultats dels mesuraments i anàlisis de contaminants i ha d'estar a la disposició de l'autoritat competent.  
Cal assenyalar que el control del funcionament correcte del sistema de tractament dels residus i control i seguiment de l'origen i la destinació dels residus, d'acord amb el que es disposa en l'autorització en matèria de gestió de residus, constitueixen així mateix mesures de vigilància ambiental.  
Mitjançant les resolucions de la Confederació Hidrogràfica del Xúquer (CHX) de dates 13.03.2003 i 25.09.2006 es justifica el compliment de la condició 4) establida en la D330-04 i la disponibilitat de recursos hídrics suficients per a l'activitat que es realitza.  
  
  
Consideracions jurídiques  
Les instal·lacions per a la fosa de substàncies minerals i les instal·lacions per a la fabricació de vidre, amb capacitat de fusió superior a 20 t/dia constitueixen projectes subjectes a avaluació d'impacte ambiental ordinària (article 7.1 a de la Llei 21/2013, en concordança amb l'annex I, grup 4.i) i 4.j). Qualsevol modificació de les característiques d'un projecte consignat en l'annex I, quan aquesta modificació compleix per si sola els llindars establits en l'annex I serà així mateix objecte d'avaluació d'impacte ambiental ordinària (article 7.1 c de la Llei 21/2013).  
  
Les instal·lacions per a la valorització de residus perillosos estan subjectes a l'avaluació d'impacte ambiental ordinària, d'acord amb l'article 7.1 a de la Llei 21/2013, de 9 de desembre, en concordança amb l'annex I, epígraf 6.d.1) del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental i modificat pel Decret 32/2006, de 10 de març.  
L'expedient ha observat els tràmits establits en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i en la resta de disposicions aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot el que s'ha exposat abans, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que exercisc resolc,  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte de modificació substancial de l'AAI per a indústria de fabricació de frites i esmalts ceràmics, promogut per TORRECID, SA, en la carretera Castelló, C-232, km 22 i km 21,7 de l'Alcora (Castelló), sempre que aquest es desenvolupe d'acord amb el que s'estableix en l'estudi d'impacte ambiental, el projecte tècnic i la resta de documentació que consta en l'expedient, i queda subjecta a tots i cadascun dels condicionants establits en la declaració d'impacte ambiental emesa en data 22.06.2005 i als que s'indiquen a continuació:  
  
1. Respecte de la llista definitiva de residus admissibles i operacions de valorització quedarà limitat per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
  
2. Atesa la proximitat a terreny forestal, és d'aplicació el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals que s'han d'observar en l'execució de treballs que es realitzen en terreny forestal o en els seus voltants. El promotor ha de prendre totes les precaucions relatives a evitar originar incendis forestals, i complir totes les mesures preventives que s'assenyalen en els plans de prevenció d'incendis que l'afecten.  
3. Les accions incloses en el Programa de vigilància i seguiment ambiental han de documentar-se, a l'efecte d'acreditar l'adopció i execució de les mesures preventives i correctores proposades i la comprovació de l'eficàcia d'aquestes. La documentació ha d'estar a la disposició de les autoritats competents.  
En els termes de l'article 43 de la Llei 21/2013, de 9 de desembre, aquesta declaració d'impacte ambiental perdrà la vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor haurà de notificar a l'òrgan ambiental el començament de les obres.  
  
Segon  
D'acord amb el que s'estableix en l'article 41 de la Llei 21/2013, de 9 de desembre:  
a. Publicar aquesta declaració d'impacte ambiental en el Diari Oficial de la Generalitat Valenciana, així com en la seu electrònica.  
b. Aquesta declaració d'impacte ambiental no és objecte de recurs sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu ha de tindre en compte degudament, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 19 de setembre de 2022.- El director general de Qualitat i Educació Ambiental: Joan Piquer Huerga.